ΚΑΝΟΝΙΣΜΟΣ (ΕΟΚ) αριθ. 81/92 ΤΗΣ ΕΠΙΤΡΟΠΗΣ της 15ης Ιανουαρίου 1992 περί λεπτομερών κανόνων εφαρμογής του κανονισμού (ΕΟΚ) αριθ. 3877/86 του Συμβουλίου για τις εισαγωγές αρωματικής ποικιλίας όρυζας Basmati με μακρούς κόκους

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3877/86 του Συμβουλίου της 16ης Δεκεμβρίου 1986 για τις εισαγωγές ποικιλίας όρυζας Basmati με μακρούς κόκους (1), όπως τροποποιήθηκε τελευταία από τον κανονισμό (ΕΟΚ) αριθ. 3130/91 (2), και ιδίως το άρθρο 3,

Εκτιμώντας:

ότι ο κανονισμός (ΕΟΚ) αριθ. 3877/86 προβλέπει, ότι κατά την περίοδο από την 1η Ιουλίου 1991 έως τις 30 Ιουνίου 1996 και μέχρι ποσότητας 10 000 τόνων ισοδυνάμου αποφλοιωμένης όρυζας ετησίως εφαρμόζεται εισφορά ίση με 75 % της εισφοράς που υπολογίζεται σύμφωνα με το άρθρο 11 του κανονισμού (ΕΟΚ) αριθ. 1418/76 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 1806/89 (4), στις εισαγωγές αρωματικής ποικιλίας όρυζας Basmati με μακρούς κόκους, που στο εξής ονομάζεται "όρυζα Basmati"- ότι η εφαρμογή της εν λόγω μείωσης της εισφοράς δεν μπορεί να είναι κατώτερη από τη διαφορά μεταξύ της τιμής "ελεύθερο στα σύνορα" της όρυζας Basmati και της τιμής κατωφλίου-

ότι οι λεπτομερείς κανόνες εφαρμογής του προαναφερόμενου κανονισμού είχαν προβλεφθεί από τον κανονισμό (ΕΟΚ) αριθ. 833/87 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 674/91 (6)- ότι υπό το φως της αποκτηθείσας πείρας, είναι σκόπιμο να επέλθουν στις εν λόγω λεπτομέρειες ορισμένες τροποποιήσεις, οι οποίες πρέπει να περιληφθούν, για να διευκολύνεται η ανάγνωση εκ μέρους των ενδιαφερομένων, σε νέο κείμενο που περιλαμβάνει το σύνολο των εφαρμοζομένων λεπτομερειών-

ότι, με βάση τα μορφολογικά χαρακτηριστικά, δεν μπορεί να γίνει διάκριση μεταξύ της όρυζας Basmati και των άλλων ειδών όρυζας με μακρούς κόκους- ότι, επομένως, είναι αναγκαίο να εξασφαλισθεί η γνησιότητα του προϊόντος με πιστοποιητικό που εκδίδεται από τους αρμόδιους οργανισμούς των χωρών εξαγωγής οι οποίοι αναγνωρίζονται από την Κοινότητα-

ότι τα πιστοποιητικά εισαγωγής που προβλέπονται από τον κανονισμό (ΕΟΚ) αριθ. 3877/86 εκδίδονται με σκοπό την εφαρμογή μειωμένης εισφοράς- ότι για το σκοπό αυτό και λαμβανομένου υπόψη του συστήματος που προβλέπεται στο άρθρο 1 του κανονισμού (ΕΟΚ) αριθ. 3877/86, είναι σκόπιμο να προβλεφθεί ότι οι αιτήσεις των πιστοποιητικών πρέπει να συνοδεύονται από τον προκαθορισμό εκ των προτέρων της εισφοράς-

ότι, προκειμένου η Επιτροπή να μπορεί να θέσει σε εφαρμογή, κατά περίπτωση, το άρθρο 2 του κανονισμού (ΕΟΚ) αριθ. 3877/86, πρέπει να προβλεφθεί ότι τα κράτη μέλη ανακοινώνουν στην Επιτροπή τις ποσότητες για τις οποίες έχουν ζητηθεί πιστοποιητικά εισαγωγής της όρυζας Basmati-

ότι λόγω του γεγονότος ότι η έκδοση του πιστοποιητικού εισαγωγής εξαρτάται από την υποβολή του πιστοποιητικού γνησιότητας που εκδίδεται από τις χώρες εξαγωγής, είναι αναγαίο να προβλεφθεί ειδική διάρκεια ισχύος των πιστοποιητικών εισαγωγής, μεγαλύτερη από τη διάρκεια που προβλέπεται από τον κανονισμό (ΕΟΚ) αριθ. 891/89 της Επιτροπής της 7ης Απριλίου 1989 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα των δημητριακών και της όρυζας (7), όπως τροποποιήθηκε τελευταία από τον κανονισμό (ΕΟΚ) αριθ. 675/91 (8)-

ότι η ποσόστωση των 10 000 τόνων αποφλοιωμένης όρυζας Basmati αφορά ένα ημερολογιακό έτος, και ότι είναι αναγκαίο να περιορισθεί σε 5 000 τόνους ισοδύναμου αποφλοιωμένης όρυζας η ποσότητα που εισάγεται από την 1η Ιουλίου έως τις 31 Δεκεμβρίου 1991 και από την 1η Ιανουαρίου έως τις 30 Ιουνίου 1996-

ότι η όρυζα Basmati συγκομίζεται σε περιοχές που βρίσκονται σε δύο χώρες- ότι τα πιστοποιητικά εισαγωγής που επιτρέπουν τη μείωση της εισφοράς εκδίδονται μόνο για μέγιστη ετήσια ποσότητα 10 000 τόνων- ότι ενδέχεται ορισμένοι συναλλασσόμενοι, μολονότι διαθέτουν πιστοποιητικά γνησιότητας, να μην μπορούν να λάβουν πιστοποιητικό εισαγωγής βάσει του κανονισμού (ΕΟΚ) αριθ. 3877/86-

ότι, προκειμένου να διευκολυνθεί ο έλεγχος των εν λόγω εισαγωγών πρέπει, μεταξύ άλλων, να προβλεφθεί ότι η χορήγηση των τίτλων εισαγωγής περιορίζεται στις επιχειρήσεις οι οποίες παρέχουν ορισμένη εγγύηση- ότι οι αιτήσεις εκ μέρους μιας μόνο επιχείρησης πρέπει να υποβάλλονται σε ένα μόνο κράτος μέλος και ότι οι εν λόγω τίτλοι δεν πρέπει να μεταβιβάζονται-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για την όρυζα Basmati που υπάγεται στους κωδικούς ex 1006 10 27, ex 1006 10 98, ex 1006 20 17, ex 1006 20 98, ex 1006 30 27, ex 1006 30 48, ex 1006 30 67 και ex 1006 30 98 ισχύει το καθεστώς που προβλέπεται από τον κανονισμό (ΕΟΚ) αριθ. 3877/86, εφόσον τίθεται σε ελεύθερη κυκλοφορία με πιστοποιητικά εισαγωγής, των οποίων η έκδοση εξαρτάται από την προσκόμιση πιστοποιητικού γνησιότητας του προϊόντος το οποίο εκδίδεται από τους αρμόδιους οργανισμούς της χώρας εξαγωγής, που αναγνωρίζονται από την Επιτροπή και αναφέρονται στο παράρτημα Ι.

2. Με την επιφύλαξη των διατάξεων του άρθρου 6 παράγραφος 2, η ολική ποσότητα που αναφέρεται στο άρθρο 2 του κανονισμού (ΕΟΚ) αριθ. 3877/86 κατανέμεται με αναλογία 3 500 τόνων ισοδύναμου αποφλοιωμένης όρυζας για καθένα των δύο πρώτων τετραμήνων ενός έτους και με αναλογία 3 000 τόνων για το τρίτο τετράμηνο. Οι ποσότητες που δεν κατανέμονται κατά τη διάρκεια ενός τετραμήνου μπορούν να προστεθούν στις ποσότητες του επομένου τετραμήνου.

Άρθρο 2

1. Το πιστοποιητικό γνησιότητας συντάσσεται σε ένα πρωτότυπο και τρία αντίγραφα διαφορετικού χρώματος, επί εντύπου του οποίου υπόδειγμα παρατίθεται στο παράρτημα ΙΙ.

Οι διαστάσεις του εντύπου αυτού είναι περίπου 210 x 297 χιλιοστά. Το πρωτότυπο συντάσσεται σε χαρτί που καθιστά εμφανή οποιαδήποτε παραχάραξη με μηχανικά ή τεχνικά μέσα.

2. Τα έντυπα τυπώνονται και συμπληρώνονται στα αγγλικά.

3. Το πρωτότυπο και τα αντίγραφα συμπληρώνονται είτε στη γραφομηχανή είτε στο χέρι. Στη δεύτερη περίπτωση, πρέπει να συμπληρώνονται με μελάνι και με κεφαλαία γράμματα.

4. Κάθε πιστοποιητικό γνησιότητας φέρει στον επάνω δεξιό χώρο έναν αύξοντα αριθμό. Τα αντίγραφα φέρουν τον ίδιο αριθμό με το πρωτότυπο.

5. Στον οργανισμό έκδοσης παραμένουν τα δύο αντίγραφα και στον αιτούντα παραδίδονται το πρωτότυπο και το ένα αντίγραφο.

Άρθρο 3

Το πιστοποιητικό γνησιότητας ισχύει για περίοδο 90 ημερών από την ημερομηνία της έκδοσής του.

Ισχύει μόνον εφόσον οι χώροι είναι δεόντως συμπληρωμένοι και εφόσον έχει θεωρηθεί σύμφωνα με τις ενδείξεις που αναγράφονται σ' αυτό.

Άρθρο 4

1. Η αίτηση του πιστοποιητικού εισαγωγής υποβάλλεται στις αρμόδιες αρχές των κρατών μελών και περιλαμβάνει αίτηση καθορισμού εκ των προτέρων της εισφοράς που ισχύει την ημέρα της υποβολής της.

Κατά παρέκκλιση από το άρθρο 12 στοιχείο β) του κανονισμού (ΕΟΚ) αριθ. 891/89, το ποσό της εγγύησης ισούται με το 25 % του ποσού της κανονικής εισφοράς που εφαρμόζεται για το εν λόγω προϊόν την ημέρα υποβολής της αιτήσεως.

2. Με την επιφύλαξη των διατάξεων του άρθρου 6 παράγραφος 2, οι αιτήσεις των πιστοποιητικών εισαγωγής γίνονται δεκτές μόνον εφόσον υποβληθούν κατά τις πέντε πρώτες εργάσιμες ημέρες των μηνών Ιανουαρίου, Μαΐου και Σεπτεμβρίου.

3. Κατά παρέκκλιση από το άρθρο 8 παράγραφος 4 του κανονισμού (ΕΟΚ) αριθ. 3719/88 της Επιτροπής (9), η ποσότητα που τίθεται σε ελεύθερη κυκλοφορία δεν μπορεί να είναι ανώτερη από αυτή που αναγράφεται στους χώρους 17 και 18 του πιστοποιητικού εισαγωγής. Ο αριθμός 0 εγγράφεται για το σκοπό αυτό στο χώρο 19 του εν λόγω πιστοποιητικού.

4. Η αίτηση πιστοποιητικού εισαγωγής γίνεται αποδεκτή μόνον εάν:

- υποβάλλεται από φυσικό ή νομικό πρόσωπο, το οποίο κατά την υποβολή της αίτησης ασκεί τουλάχιστον από δώδεκα μηνών εμπορική δραστηριότητα στον τομέα των δημητριακών ή/και της όρυζας και είναι εγγεγραμμένο σε δημόσιο βιβλίο καταγραφής κράτους μέλους,

- η αίτηση ενός ενδιαφερομένου δεν υπερβαίνει 1 000 τόνους ισοδύναμου αποφλοιωμένης όρυζας, ανά περίοδο υποβολής των αιτήσεων. Η μετατροπή σε ισοδύναμο αποφλοιωμένης όρυζας πραγματοποιείται βάσει των συντελεστών μετατροπής που προβλέπονται στο άρθρο 1 του κανονισμού αριθ. 467/67/ΕΟΚ της Επιτροπής (10),

- ο αιτών δηλώνει εγγράφως ότι δεν έχει υποβάλει αιτήσεις και αναλαμβάνει την υποχρέωση να μην υποβάλει αιτήσεις που αφορούν το ίδιο προϊόν σε άλλα κράτη μέλη εκτός από το κράτος μέλος στο οποίο έχει υποβληθεί η αίτηση- σε περίπτωση υποβολής αιτήσεων από τον ίδιο ενδιαφερόμενο σε δύο ή περισσότερα κράτη μέλη, απορρίπτονται όλες οι αιτήσεις.

Άρθρο 5

1. Σε προθεσμία 13 ημερών από την τελευταία ημέρα της προθεσμίας υποβολής των αιτήσεων πιστοποιητικού, η Επιτροπή ανακοινώνει με τέλεξ στα κράτη μέλη:

- ότι τα πιστοποιητικά μπορούν να εκδοθούν για το σύνολο των ποσοτήτων που ζητήθηκαν και κοινοποιήθηκαν στην Επιτροπή, σύμφωνα με το άρθρο 7 στοιχείο α) ή

- το ενιαίο ποσοστό μειώσεως που πρέπει να εφαρμοσθεί στις ζητούμενες ποσότητες που κοινοποιήθηκαν στην Επιτροπή ή

- ότι δεν πληρούνται οι όροι για να επωφεληθούν της μειωμένης εισφοράς που αναφέρεται στο άρθρο 1 του κανονισμού (ΕΟΚ) αριθ. 3877/86.

2. Το πιστοποιητικό εκδίδεται για τις ποσότητες που προκύπτουν από την εφαρμογή της παραγράφου 1, όταν ο αιτών υποβάλλει το πρωτότυπο ή αντίγραφο του πιστοποιητικού γνησιότητας που αναφέρει ποσότητα ίση με εκείνη που προκύπτει από την εφαρμογή της εν λόγω παραγράφου 1. Το πρωτότυπο του πιστοποιητικού γνησιότητας διατηρείται από τον οργανισμό εκδόσεως του πιστοποιητικού εισαγωγής που βεβαιώνει ότι το αντίγραφο συμφωνεί με το πρωτότυπο. Το τελευταίο υποβάλλεται από τον ενδιαφερόμενο στις τελωνειακές αρχές κατά τη θέση σε ελεύθερη κυκλοφορία του προϊόντος που πρόκειται να εισαχθεί.

Όταν η ποσότητα για την οποία εκδίδεται το πιστοποιητικό εισαγωγής είναι μικρότερη από τη ζητούμενη ποσότητα, το ποσό της εγγύησης που αναφέρεται στο άρθρο 4 παράγραφος 1 μειώνεται ανάλογα.

3. Το πιστοποιητικό εισαγωγής περιλαμβάνει:

α) στο χώρο 20, μία από τις ακόλουθες ενδείξεις:

Exaccion reguladora reducida Basmati, certificado de autenticidad no . . ., emitido por . . .,

Reduceret afgift Basmati, aegthedscertifikat nr. . . ., udstedt af . . .,

Ermaessigte Abschoepfung Basmati, Echtheitszeugnis Nr. . . ., ausgestellt von . . .,

Μειωμένη εισφορά Basmati, πιστοποιητικό γνησιότητας αριθ. . . ., εκδόθηκε από . . .,

Reduced levy Basmati, certificate of authenticity No . . ., issued by . . .,

Prelevement reduit Basmati, certificat d'authenticite no . . ., emis par . . .,

Prelievo ridotto Basmati, certificato di autenticita n. . . ., emesso da . . .,

Verlaagde heffing Basmati, echtheidscertificaat nr. . . ., afgegeven door . . .,

Direito nivelador reduzido Basmati, certificado de autenticidade no . . ., emitido por . . .-

β) στο χώρο 8, την ένδειξη της χώρας καταγωγής του προϊόντος.

Με το πιστοποιητικό γεννάται η υποχρέωση εισαγωγής από την αναφερόμενη χώρα καταγωγής.

4. Κατά παρέκκλιση από το άρθρο 9 του κανονισμού (ΕΟΚ) αριθ. 891/89, τα πιστοποιητικά εισαγωγής ισχύουν από την ημέρα της εκδόσεώς τους, κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3719/88, μέχρι το τέλος του τρίτου μηνός που έπεται του μηνός εκδόσεως του πιστοποιητικού.

5. Κατά παρέκκλιση από το άρθρο 9 του κανονισμού (ΕΟΚ) αριθ. 3719/88, τα δικαιώματα που προκύπτουν από το πιστοποιητικό εισαγωγής δεν είναι δυνατόν να μεταβιβάζονται.

Ωστόσο, όταν η ποσότητα για την οποία εκδόθηκε πιστοποιητικό δεν υπερβαίνει τους 20 τόνους, το πιστοποιητικό αυτό μπορεί να ακυρωθεί και να αποδεσμευτεί η σχετική εγγύηση, εάν ο ενδιαφερόμενος το ζητήσει από τον οργανισμό που εξέδωσε το πιστοποιητικό. Σε περίπτωση ακυρώσεως των πιστοποιητικών, οι αρμόδιοι οργανισμοί των κρατών μελών πρέπει να ανακοινώνουν, το αργότερο σε δύο ημέρες μετά την ακύρωση, τις ποσότητες για τις οποίες ακυρώθηκαν τα πιστοποιητικά.

Άρθρο 6

1. Από την ποσότητα που αναφέρεται στο άρθρο 2 του κανονισμού (ΕΟΚ) αριθ. 3877/86, μόνο 3 450 τόνοι όρυζας κατά μέγιστο όρο που υπάγονται στους κωδικούς ΣΟ ex 1006 30 27, ex 1001 30 48, ex 1006 30 67 και ex 1006 30 98 είναι δυνατόν να τεθούν σε ελεύθερη κυκλοφορία, το δε υπόλοιπο πρέπει να είναι όρυζα που υπάγεται στους κωδικούς ex 1006 10 27, ex 1006 10 98, ex 1006 20 17 και ex 1006 20 98.

2. Η ποσότητα που πρέπει να χορηγηθεί τον Ιανουάριο 1992 ανέρχεται σε 8 500 τόνους όρυζας ισοδυνάμου αποφλοιωμένης. Οι αιτήσεις εισαγωγής για την εν λόγω ποσότητα είναι αποδεκτές κατά τη διάρκεια των τελευταίων πέντε εργάσιμων ημερών του Ιανουαρίου 1992.

Για την περίοδο από 1ης Ιανουαρίου μέχρι 30 Ιουνίου 1996, η μέγιστη ποσότητα που πρόκειται να τεθεί σε ελεύθερη κυκλοφορία στο πλαίσιο του παρόντος κανονισμού καθορίζεται σε 5 000 τόνους όρυζας ισοδύναμου αποφλοιωμένης. Οι αιτήσεις εισαγωγής για την εν λόγω ποσότητα είναι αποδεκτές κατά τη διάρκεια των πρώτων πέντε εργάσιμων ημερών του 1996.

Άρθρο 7

Τα κράτη μέλη κοινοποιούν στην Επιτροπή, με τέλεξ, τα ακόλουθα στοιχεία:

α) το αργότερο τη δεύτερη εργάσιμη ημέρα μετά τη λήξη της περιόδου αποδοχής των αιτήσεων, τις ποσότητες, κατανεμημένες ανά κωδικό ΣΟ, της όρυζας που αποτέλεσε το αντικείμενο αιτήσεως πιστοποιητικού εισαγωγής κατά την έννοια του άρθρου 1 του κανονισμού (ΕΟΚ) αριθ. 3877/86, καθώς και το όνομα του αιτούντος και τη διεύθυνσή του-

β) το αργότερο δύο εργάσιμες ημέρες μετά την έκδοσή τους, τις ποσότητες, κατανεμημένες ανά κωδικό ΣΟ, της όρυζας για τις οποίες έχουν εκδοθεί πιστοποιητικά εισαγωγής, με ένδειξη της ημερομηνίας της χώρας εξαγωγής καθώς και του ονόματος και της διευθύνσεως του κατόχου-

γ) την τελευταία εργάσιμη ημέρα κάθε μηνός μετά από το μήνα θέσης σε ελεύθερη κυκλοφορία, τις ποσότητες της όρυζας Basmati, κατανεμημένες ανά κωδικό ΣΟ, και ανά χώρα καταγωγής, οι οποίες έχουν τεθεί σε ελεύθερη κυκλοφορία.

Τα στοιχεία αυτά πρέπει επίσης να κοινοποιούνται στις περιπτώσεις που δεν έχει υποβληθεί καμία αίτηση, δεν έχει εκδοθεί κανένα πιστοποιητικό ή δεν έχει γίνει καμία εισαγωγή.

Άρθρο 8

Η Επιτροπή καθορίζει για τις περιόδους αποδοχής των αιτήσεων, σύμφωνα με τον κανονισμό (ΕΟΚ) αριθ. 3877/86, τις εισφορές που εφαρμόζονται στις εισαγωγές.

Άρθρο 9

Ο κανονισμός (ΕΟΚ) αριθ. 833/87 καταργείται.

Άρθρο 10

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 15 Ιανουαρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 361 της 20. 12. 1986, σ. 1. (2) ΕΕ αριθ. L 297 της 29. 10. 1991, σ. 1. (3) ΕΕ αριθ. L 166 της 25. 6. 1976, σ. 1. (4) ΕΕ αριθ. L 177 της 24. 6. 1989, σ. 1. (5) ΕΕ αριθ. L 80 της 24. 3. 1987, σ. 20. (6) ΕΕ αριθ. L 75 της 21. 3. 1991, σ. 29. (7) ΕΕ αριθ. L 94 της 7. 4. 1989, σ. 13. (8) ΕΕ αριθ. L 75 της 21. 3. 1991, σ. 30. (9) ΕΕ αριθ. L 331 της 2. 12. 1988, σ. 1. (10) ΕΕ αριθ. 204 της 24. 8. 1967, σ. 1.

ΠΑΡΑΡΤΗΜΑ Ι

Αρμόδιοι οργανισμοί για την έκδοση των πιστοποιητικών γνησιότητας που αναφέρονται στο άρθρο 1

Ινδία: - Export Inspection Council (Ministry of Commerce, Government of India) - Directorate of Marketing and Inspection (Ministry of Agriculture and Rural Development) Πακιστάν: Rice Export Corporation of Pakistan Ltd, Karachi.

ANEXO II - BILAG II - ANHANG II - ΠΑΡΑΡΤΗΜΑ ΙΙ - ANNEX II - ANNEXE II - ALLEGATO II - BIJLAGE II - ANEXO II

1 Exporter (Name and full address)

2 Consignee (Name and full adress) CERTIFICATE OF AUTHENTICITY

BASMATI RICE

for export to the European Community

No ORIGINAL

issued by (Name and full address of issuing body) 3 Region or place of cultivation 4 FOB value in US dollars 5 Number and date of invoice 6 Marks and numbers - Number and kind of packages - Description of goods 7 Gross weight (kg)

8 Net weight (kg)

9 DECLARATION BY EXPORTER

The undersigned declares that the information shown above is correct.

Place and date: Signature:

10 CERTIFICATION BY THE ISSUING BODY

It is hereby certified that the rice described above is BASMATI RICE and that the information shown in this certificate is correct.

Place and date: Signature: Stamp:

11 CERTIFICATION BY COMPETENT CUSTOMS OFFICE OF COUNTRY OF EXPORT

Customs formalities for export to the European Economic Community of the rice described above have been completed.

Type, number and date of export document: Name and country of customs office: Signature: Stamp:

12 FOR COMPETENT AUTHORITIES IN THE COMMUNITY